Document ID: 32006R0478

ΚΑΝΟΝΙΣΜΌΣ (ΕΚ) αριθ. 478/2006 ΤΗΣ ΕΠΙΤΡΟΠΉΣ
της 23ης Μαρτίου 2006
για καθορισμό των μοναδιαίων ποσών των προκαταβολών επί των συνεισφορών στην παραγωγή στον τομέα της ζάχαρης για την περίοδο εμπορίας 2005/2006
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1260/2001 του Συμβουλίου, της 19ης Ιουνίου 2001, για την κοινή οργάνωση των αγορών στον τομέα της ζάχαρης (1), και ιδίως το άρθρο 15 παράγραφος 8,
Εκτιμώντας τα ακόλουθα:
(1)
Το άρθρο 6 του κανονισμού (ΕΚ) αριθ. 314/2002 της Επιτροπής, της 20ής Φεβρουαρίου 2002, για τη θέσπιση των λεπτομερειών εφαρμογής του καθεστώτος ποσοστώσεων στον τομέα της ζάχαρης (2) προβλέπει τον καθορισμό, πριν από την 1η Απριλίου, των μοναδιαίων ποσών των προκαταβολών επί των συνεισφορών στην παραγωγή της τρέχουσας περιόδου εμπορίας που θα καταβληθούν από τους παραγωγούς ζάχαρης, ισογλυκόζης και σιροπιού ινουλίνης.
(2)
Η εκτίμηση των συνεισφορών οδηγεί σε ποσό ανώτερο κατά 60 % από το ανώτατο ποσό που αναφέρεται στο άρθρο 15 παράγραφος 3 του κανονισμού (ΕΚ) αριθ. 1260/2001 για τη βασική συνεισφορά και σε ποσό κατώτερο κατά 60 % από το ανώτατο ποσό που αναφέρεται στην παράγραφο 5 του εν λόγω άρθρου για τη συνεισφορά B. Σύμφωνα με το άρθρο 7 του κανονισμού (ΕΚ) αριθ. 314/2002, πρέπει να καθοριστούν, αφενός μεν, οι προκαταβολές των βασικών συνεισφορών στο 50 % του σχετικού ανώτατου ποσού για τη ζάχαρη και το σιρόπι ινουλίνης και αφετέρου, οι προκαταβολές των συνεισφορών Β στο 80 % του ποσού της εκτίμησης της συνεισφοράς Β για τη ζάχαρη και το σιρόπι ινουλίνης. Όσον αφορά την ισογλυκόζη, η προκαταβολή καθορίζεται, σύμφωνα με την παράγραφο 3 του εν λόγω άρθρου, στο 40 % του μοναδιαίου ποσού της εκτιμώμενης συνεισφοράς στη βασική παραγωγή για τη ζάχαρη.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα μοναδιαία ποσά που αναφέρονται στο άρθρο 6 παράγραφος 1 στοιχείο β) του κανονισμού (ΕΚ) αριθ. 314/2002 καθορίζονται για την περίοδο εμπορίας 2005/2006, σε:
α)
6,32 ευρώ ανά τόνο λευκής ζάχαρης ως προκαταβολή επί της συνεισφοράς στη βασική παραγωγή για τη ζάχαρη Α και τη ζάχαρη Β·
β)
42,83 ευρώ ανά τόνο λευκής ζάχαρης ως προκαταβολή επί της συνεισφοράς B για τη ζάχαρη Β·
γ)
5,06 ευρώ ανά τόνο ξηράς ουσίας ως προκαταβολή επί της συνεισφοράς στη βασική παραγωγή για την ισογλυκόζη Α και την ισογλυκόζη Β·
δ)
6,32 ευρώ ανά τόνο ξηράς ουσίας ισοδυνάμου ζάχαρης/ισογλυκόζης ως προκαταβολή επί της συνεισφοράς στη βασική παραγωγή για το σιρόπι ινουλίνης Α και το σιρόπι ινουλίνης Β·
ε)
42,83 ευρώ ανά τόνο ξηράς ουσίας ισοδυνάμου ζάχαρης/ισογλυκόζης ως προκαταβολή επί της συνεισφοράς B για το σιρόπι ινουλίνης B.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Μαρτίου 2006.

Labels: 7
17
15